KAALGAT NUUSLESERS BINNEKORT OP TV
Onderwerp: KAALGAT NUUSLESERS BINNEKORT OP TV Tue Apr 27, 2010 12:58 am
SA kykers sal binnekort kaal nuusaanbieders kan sien
Sanri van Wyk/www.nakednews.co.za
Die naakte waarheid rondborstig gelees: Suid-Afrikaanse kykers kan eersdaags 'n plaaslike weergawe sien van 'n kaalkanaal waarop nuusaanbieders hulle ontklee.
Naked News is 'n wêreldwye kanaal waartoe Suid-Afrikaners reeds op hul selfone en op die internet toegang het, maar van 7 Mei gaan hulle 'n plaaslik vervaardigde weergawe van die naakte waarheid kan sien, het Die Burger se susterskoerant City Press gister berig.
Naked News, wat 'n Suid-Afrikaner R10 per week op 'n selfoon kos, se ontkleënde aanbieders doen daagliks oor nuus-, sport-en vermaaklikheidsgebeure verslag.
City Press het berig altesame 50 voornemende Suid-Afrikaanse aanbieders het al oudisies gedoen.
Amy-Leigh Murphy (34) van Johannesburg sal volgende Vrydag die eerste plaaslike insetsel aanbied.
Dit is haar skuilnaam aangesien die kanaal nie aanbieders se regte name bekend maak nie.
Victoria Sinclair, internasionale Naked News-aanbieder, het verlede jaar met die kanaal se tien jaar viering op die webwerf gesê hulle "bevredig die behoefte om vermaak en geboei te word op 'n eenvoudige, doeltreffende manier".
http://www.dieburger.com/Suid-Afrika/Nuus/SA-kykers-sal-binnekort-kaal-nuusaanbieders-kan-sien-20100426